10 ел федераль эзләүдә булган Татарстан кешесен яман сүгенгәненнән танып тоткарлаганнар

	Пятигорскида төнлә урамда патрульлек иткәндә,  патруль-пост хезмәткәрләренең игътибарын яман сүгенгән кеше җәлеп иткән, дип хәбәр итә Россия Эчке эшләр министрлыгының Ставрополь крае буенча баш идарәсе матбугат хезмәте.	 Россия Эчке эшләр министрлыгының мәгълүмат базасы аша тикшерү барышында аның федераль эзләүдә булган 49 яшьлек Казан кешесе булуы ачыкланган. 2006 елда ир-атка карата кеше кыйнаган өчен җинаять эше кузгатылган булган. Шикле кеше тикшерү органнарыннан качкан һәм ул федераль эзләүгә бирелгән булган.

Казанлыга полиция бүлегендә административ хокук бозу турында протокол төзегәннәр. Якын арада ул этап белән Казанга озатылачак. 
	---	
Татар-информ

	№ --- | 11.03.2017	


